Gina Pistol a stârnit furia fanilor. Gestul care i-a scos din minți pe internauți
- Bianca Ion
- 14 martie 2024, 08:22
Gina Pistol este o figură cunoscută în lumea showbiz-ului de mai mulți ani și și-a câștigat o bază solidă de fani în timp. Numeroși admiratori îi apreciază prezența și o urmăresc cu interes. Cu toate acestea, recent a reușit să își supere urmăritorii de pe platformele online.
Gina Pistol a stârnit furia fanilor
O declarație a vedetei a provocat numeroase reacții negative, iar utilizatorii de pe platformele de socializare au fost foarte critici față de Gina Pistol.
Gina Pistol este una dintre vedetele foarte active pe rețelele de socializare și împărtășește frecvent momentele din viața sa cu oamenii care o urmăresc. Deseori, Gina Pistol își exprimă opiniile fără să se ferească și, în majoritatea cazurilor, comunitatea sa împărtășește aceleași idei. Cu toate acestea, acum, Gina Pistol a provocat nemulțumirea fanilor săi din online. Aceștia au fost foarte critici și nu au ezitat să o atace dur pe fosta prezentatoare de laChefi la Cuțite.
Gestul care i-a deranjat pe oamenii din online
De curând, Gina Pistol a adresat un mesaj fanilor săi de pe platformele online. În timpul unei campanii, vedeta i-a întrebat pe urmăritori cum gestionează energiile negative din jur și cum fac față criticilor pe care le primesc. Ea a solicitat să împărtășească care este cel mai bun mod de a răspunde la comportamentul răutăcios.
"Cum gestionați energiile negative? Cum gestionați hate-ul? Răspundeți la agresivivitate cu agresivitate sau vă înarmați cu tandrețe?", a scris Gina Pistol pe rețelele sale de socializare.
Cu toate că mesajul Ginei Pistol a fost lipsit de intenții ascunse și nu a avut nicio aluzie, acesta a provocat reacții aprinse în rândul utilizatorilor mediului online. Cei care sunt obosiți de plângerile vedetelor cu privire la ură și incapacitatea lor de a o gestiona au reacționat vehement și au criticat dur comportamentul Ginei Pistol.
Gina Pistol, avalanșă de comentarii negative
În urma acestei postări, Gina Pistol s-a trezit cu o sumedenie de comentarii negative din partea urmăritorilor ei.
"Mai terminați cu porcăria asta cu hate. Cât despre tine Gina, tu ți-ai afișat, cu sinceritatea ta debordantă, tot trecutul și toate faptele imorale (după părerea multora). Comentatorii tăi au majoritatea un intelect scăzut altfel nu ar pierde timpul în a te urmări și mai ales, a te critica. Este timpul să-ți asumi că tu te-ai băgat în gura lupului și pe de altă parte, să realizezi ca fără ei, așa hateri cum sunt, ai avea mai puțini urmăritori, deci o sursă mai mică de venit", a spus unul dintre urmăritorii Ginei Pistol.
"Așa e când nu ai nici un job! Te plictisești!!! Găsește-ți un scop în viață! A sta acasă cu un copil care are nevoie de socializare, de contact cu copii de aceeași vârstă, cu stimulare cognitivă corespunzătoare, cu învățare de reguli în colectivitate, nu e un scop, e doar o scuză ca ți-e prea lene să muncești cu adevărat", a replicat un altul.
"Nu am înțeles niciodată de ce voi, vedetele, numiți hate un mesaj care nu vă este pe plac și creați o mare agitație în jurul acelui mesaj. În momentul în care faci o postare trebuie să îți asumi că este posibil ca nu chiar întregului univers trebuie să îi placă în mod obligatoriu. Sunt și persoane care nu sunt de acord cu ce postați și își exprima nemulțumirea. Este o rețea publică, oamenii sunt liberi să spună ceea ce simt, ceea ce vor", a spus un altul.